El całigo o nébia el xe un fenòmeno meteorołòzego provocà da l'evaporasion de l'àcua che ghe xe inte el teren o inte na destirada de àcua superfisałe Col contato co l'aria, el vapore àcueo el devien pì fredo e el se condensa cofà aerosol formà da jose picenine che łe rifrasiona ła luze del sołe, dàndoghe al fenòmeno na cołorasion opaca. De inverno inte ła pianura padana sucede de frecuente che ghe sìpia ła formasion de całighi, sora-de-tuto dopo el tramonto e prima del sòrzar del sołe. No solché in pianura ła se forma co fasiłità, ła nébia ła połe formarse anca inte el fondo de le vałi alpine.